title: A Bizottság (EU) 2021/619 végrehajtási rendelete (2021. április 15.) az (EU) 2020/2235, az (EU) 2020/2236 és az (EU) 2021/403 végrehajtási rendeletnek az állategészségügyi, állategészségügyi/hatósági és hatósági bizonyítványok használatára vonatkozó átmeneti rendelkezések tekintetében történő módosításáról (EGT-vonatkozású szöveg)

text:
                  2021.4.16.

                  HU

                  Az Európai Unió Hivatalos Lapja

                  L 131/72

         A BIZOTTSÁG (EU) 2021/619 VÉGREHAJTÁSI RENDELETE
         (2021. április 15.)
         az (EU) 2020/2235, az (EU) 2020/2236 és az (EU) 2021/403 végrehajtási rendeletnek az állategészségügyi, állategészségügyi/hatósági és hatósági bizonyítványok használatára vonatkozó átmeneti rendelkezések tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („Állategészségügyi rendelet”) (1) és különösen annak 146. cikke (2) bekezdésére, 156. cikke (2) bekezdése első albekezdésének a) pontjára, valamint 162. cikke (5) bekezdésére, 168. cikke (4) bekezdésére, 213. cikke (2) bekezdésére, 224. cikke (4) bekezdésére, 238. cikke (3) bekezdésére és 239. cikke (3) bekezdésére,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (2) és különösen annak 90. cikkére, 126. cikke (3) bekezdésére és 134. cikke első albekezdésének f) pontjára,
         mivel:

                     (1)

                     Az (EU) 2020/2235 (3), az (EU) 2020/2236 (4) és az (EU) 2021/403 (5) bizottsági végrehajtási rendelet meghatározza azon állategészségügyi, állategészségügyi/hatósági és hatósági bizonyítványok mintáit, amelyeknek az állat- és áruszállítmányokat az Unión belüli mozgatásuk és az Unióba történő beléptetésük során kötelezően kísérniük kell.

                     (2)

                     A szállítmányok Unión belüli és tagállamok közötti mozgatására vonatkozó új állategészségügyi és állategészségügyi/hatósági bizonyítványok használatára való áttérés megkönnyítése érdekében, valamint azért, hogy a vállalkozók és az illetékes hatóságok munkatársai valamennyi tagállamban megfelelő képzésben részesülhessenek, átmeneti időszakot kell meghatározni, amelynek során a tagállamok illetékes hatóságai az (EU) 2020/2235, az (EU) 2020/2236 és az (EU) 2021/403 végrehajtási rendelet alkalmazásának kezdőnapja előtt alkalmazandó jogszabályokkal összhangban kiállított bizonyítványokat használhatnak.

                     (3)

                     Az (EU) 2020/2235 végrehajtási rendelet átmeneti időszakról rendelkezik az állati eredetű termékek, az összetett élelmiszer-készítmények, az emberi fogyasztásra szánt csírák, valamint az emberi fogyasztásra szánt csírák előállítására szánt magvak azon szállítmányainak az Unióba történő beléptetése vonatkozásában, amelyeket a 28/2012/EU bizottsági rendeletben (6) és az (EU) 2019/628 bizottsági végrehajtási rendeletben (7) meghatározott mintákkal összhangban kiállított megfelelő bizonyítvány kísér. Ezért a jogbiztonság érdekében pontosítani kell az említett bizonyítványok használatára vonatkozó átmeneti időszak hosszát.

                     (4)

                     Az (EU) 2020/2235 végrehajtási rendelet 2021. április 21-ével hatályon kívül helyezi az 599/2004/EK bizottsági rendeletet (8). Az említett rendelet meghatározza az állat- és áruszállítmányok Unión belüli mozgatására vonatkozó bizonyítványok harmonizált mintáját. A rendelet rendelkezik továbbá a bizonyítványok harmonizált mintájának a kereskedelem-ellenőrzési és szakértői rendszerrel (TRACES) való kompatibilitásáról, és megkönnyíti a szóban forgó szállítmányok Unión belüli mozgatásával kapcsolatos bizonyítványozási és bejelentési rendszer működését. Annak lehetővé tétele érdekében, hogy a 2021. április 21. előtt alkalmazandó jogszabályokkal összhangban kiállított bizonyítványok a továbbiakban is használhatók legyenek a TRACES rendszerben, módosítani kell az említett rendelet hatályon kívül helyezésének időpontját, tekintettel az e rendelettel módosított (EU) 2020/2236 és (EU) 2021/403 végrehajtási rendeletben meghatározott átmeneti időszakok végére.

                     (5)

                     Az (EU) 2020/2236 végrehajtási rendelet átmeneti időszakról rendelkezik a víziállatok és a víziállatoktól származó állati eredetű termékek azon szállítmányainak az Unióba történő beléptetése vonatkozásában, amelyeket az 1251/2008/EK bizottsági rendelettel (9) összhangban kiállított megfelelő állategészségügyi bizonyítvány kísér. Ezért a jogbiztonság érdekében pontosítani kell az említett bizonyítványok használatára vonatkozó átmeneti időszak hosszát.

                     (6)

                     Annak megkönnyítése érdekében, hogy az illetékes hatóságok meghozzák a víziállatok és a víziállatoktól származó állati eredetű termékek szállítmányainak az Unión belüli mozgatása tekintetében az (EU) 2020/2236 végrehajtási rendeletnek való megfelelés biztosításához szükséges intézkedéseket, átmeneti időszakot kell bevezetni, amelynek során a szállítmányokat az 1251/2008/EK rendelettel összhangban kiállított megfelelő állategészségügyi bizonyítvány is kísérheti.

                     (7)

                     Az (EU) 2021/403 végrehajtási rendelet átmeneti időszakról rendelkezik a szárazföldi állatok és szaporítóanyagaik azon szállítmányainak az Unióba történő beléptetése vonatkozásában, amelyeket a 798/2008/EK (10) és a 206/2010/EU (11) bizottsági rendeletben, a 139/2013/EU (12) és az (EU) 2018/659 (13) bizottsági végrehajtási rendeletben, a 2006/168/EK (14) és a 2010/472/EU (15) bizottsági határozatban, valamint a 2011/630/EU (16), a 2012/137/EU (17) és az (EU) 2019/294 (18) bizottsági végrehajtási határozatban meghatározott mintákkal összhangban kiállított megfelelő állategészségügyi bizonyítvány kísér. Ezért a jogbiztonság érdekében pontosítani kell az említett bizonyítványok használatára vonatkozó átmeneti időszak hosszát.

                     (8)

                     Annak megkönnyítése érdekében, hogy az illetékes hatóságok meghozzák a szárazföldi állatok és szaporítóanyagaik szállítmányainak a tagállamok közötti mozgatása tekintetében az (EU) 2021/403 végrehajtási rendeletnek való megfelelés biztosításához szükséges intézkedéseket, átmeneti időszakot kell bevezetni, amelynek során a szállítmányokat a 64/432/EGK (19), a 88/407/EGK (20), a 89/556/EGK (21), a 90/429/EGK (22), a 91/68/EGK (23), a 92/65/EGK (24), a 2009/156/EK (25) és a 2009/158/EK (26) tanácsi irányelvvel, valamint a 2010/470/EU bizottsági határozattal (27) összhangban kiállított megfelelő bizonyítvány is kísérheti.

                     (9)

                     Mivel az (EU) 2020/2235, az (EU) 2020/2236 és az (EU) 2021/403 végrehajtási rendelet 2021. április 21-től alkalmazandó, ezt a rendeletet is ettől a naptól kell alkalmazni.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az (EU) 2020/2235 végrehajtási rendelet módosítása
            Az (EU) 2020/2235 végrehajtási rendelet 35. cikke helyébe a következő szöveg lép:

                  „35. cikk
                  Átmeneti rendelkezések

                     (1)   Az állati eredetű termékek, összetett élelmiszer-készítmények, emberi fogyasztásra szánt csírák, valamint emberi fogyasztásra szánt csírák előállítására szánt magvak azon szállítmányai, amelyeket a 28/2012/EU rendeletben és az (EU) 2019/628 végrehajtási rendeletben meghatározott mintákkal összhangban kiállított megfelelő bizonyítvány kísér, 2021. október 20-ig léptethetők be az Unióba, feltéve, hogy a bizonyítványt az annak aláírására az említett rendelettel és végrehajtási rendelettel összhangban jogosult személy 2021. augusztus 21. előtt írta alá.

                     (2)   Az Unión belüli mozgatásra vonatkozó bizonyítványoknak az 599/2004/EK rendeletben meghatározott harmonizált mintája az Unión belüli mozgatás tekintetében 2021. október 17-ig fogadható el.

                     (3)   A bizonyítványokban és az 599/2004/EK rendelet mellékletében szereplő, hatályon kívül helyezett jogi aktusok rendelkezéseire történő hivatkozásokat az azok helyébe lépő megfelelő rendelkezésekre való hivatkozásként kell értelmezni, és adott esetben a megfelelési táblázatokkal összhangban kell értelmezni.”

            2. cikk
            Az (EU) 2020/2236 végrehajtási rendelet módosítása
            Az (EU) 2020/2236 végrehajtási rendelet 10. cikke helyébe a következő szöveg lép:

                  „10. cikk
                  Átmeneti rendelkezések

                     (1)   A víziállatok és víziállatoktól származó állati eredetű termékek azon szállítmányai, amelyeket az 1251/2008/EK rendeletben meghatározott mintával összhangban kiállított megfelelő állategészségügyi bizonyítvány kísér, 2021. október 20-ig léptethetők be az Unióba, feltéve, hogy a bizonyítványt a hatósági ellenőr 2021. augusztus 21. előtt írta alá.

                     (2)   A víziállatok és víziállatoktól származó állati eredetű termékek azon szállítmányai, amelyeket az 1251/2008/EK rendeletben meghatározott mintával összhangban kiállított megfelelő állategészségügyi bizonyítvány kísér, 2021. október 17-ig mozgathatók az Unión belül.

                     (3)   A bizonyítványokban szereplő, hatályon kívül helyezett jogi aktusok rendelkezéseire történő hivatkozásokat az azok helyébe lépő megfelelő rendelkezésekre való hivatkozásként kell értelmezni, és adott esetben a megfelelési táblázatokkal összhangban kell értelmezni.”

            3. cikk
            Az (EU) 2021/403 végrehajtási rendelet módosítása
            Az (EU) 2021/403 végrehajtási rendelet 27. cikke helyébe a következő szöveg lép:

                  „27. cikk
                  Átmeneti rendelkezések

                     (1)   A szárazföldi állatok és szaporítóanyagaik azon szállítmányai, amelyeket a 798/2008/EK és a 206/2010/EU rendeletben, a 139/2013/EU és az (EU) 2018/659 végrehajtási rendeletben, a 2006/168/EK és a 2010/472/EU határozatban, valamint a 2011/630/EU, a 2012/137/EU és az (EU) 2019/294 végrehajtási határozatban meghatározott mintákkal összhangban kiállított megfelelő bizonyítvány kísér, 2021. október 20-ig léptethetők be az Unióba, feltéve, hogy a bizonyítványt az annak aláírására az említett rendeletekkel, végrehajtási rendeletekkel, határozatokkal és végrehajtási határozatokkal összhangban jogosult személy 2021. augusztus 21. előtt írta alá.

                     (2)   A patás állatok bizonyos kategóriái azon szállítmányai, amelyeket a 64/432/EGK (*1) és a 91/68/EGK (*2) tanácsi irányelvben, a 92/65/EGK irányelvben és a 2009/156/EK (*3) tanácsi irányelvben meghatározott mintákkal összhangban kiállított megfelelő bizonyítvány kísér, 2021. október 17-ig mozgathatók a tagállamok között.

                     (3)   A madarak és szaporítóanyagaik bizonyos kategóriái azon szállítmányai, amelyeket a 2009/158/EK (*4) tanácsi irányelvben meghatározott mintával összhangban kiállított megfelelő bizonyítvány kísér, 2021. október 17-ig mozgathatók a tagállamok között.

                     (4)   A szarvasmarhafélék bizonyos típusú szaporítóanyagai azon szállítmányai, amelyeket a 88/407/EGK és a 89/556/EGK irányelvben meghatározott mintákkal összhangban kiállított megfelelő bizonyítvány kísér, 2021. október 17-ig mozgathatók a tagállamok között.

                     (5)   A juh- és kecskefélék bizonyos típusú szaporítóanyagai azon szállítmányai, amelyeket a 2010/470/EU határozatban meghatározott mintával összhangban kiállított megfelelő bizonyítvány kísér, 2021. október 17-ig mozgathatók a tagállamok között.

                     (6)   A sertésfélék bizonyos típusú szaporítóanyagai azon szállítmányai, amelyeket a 90/429/EGK irányelvben és a 2010/470/EU határozatban meghatározott mintákkal összhangban kiállított megfelelő bizonyítvány kísér, 2021. október 17-ig mozgathatók a tagállamok között.

                     (7)   A lófélék bizonyos típusú szaporítóanyagai azon szállítmányai, amelyeket a 2010/470/EU határozatban meghatározott mintával összhangban kiállított megfelelő bizonyítvány kísér, 2021. október 17-ig mozgathatók a tagállamok között.

                     (8)   A méhek bizonyos kategóriái azon szállítmányai, amelyeket a 92/65/EGK irányelvben meghatározott mintával összhangban kiállított megfelelő bizonyítvány kísér, 2021. október 17-ig mozgathatók a tagállamok között.

                     (9)   A szárazföldi állatok bizonyos kategóriái és azok bizonyos szaporítóanyagai azon szállítmányai, amelyeket a 92/65/EGK irányelvben meghatározott mintával összhangban kiállított megfelelő bizonyítvány kísér, 2021. október 17-ig mozgathatók a tagállamok között.

                     (10)   A bizonyítványokban szereplő, hatályon kívül helyezett jogi aktusok rendelkezéseire történő hivatkozásokat az azok helyébe lépő megfelelő rendelkezésekre való hivatkozásként kell értelmezni, és adott esetben a megfelelési táblázatokkal összhangban kell értelmezni.

            4. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2021. április 21-től kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 15-én.

                  a Bizottság részéről

                  az elnök

               Ursula VON DER LEYEN

            (1)  HL L 84., 2016.3.31., 1. o.

            (2)  HL L 95., 2017.4.7., 1. o.

            (3)  A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).

            (4)  A Bizottság (EU) 2020/2236 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a víziállatokat és bizonyos, víziállatoktól származó állati eredetű termékeket tartalmazó szállítmányok Unióba történő beléptetésére és Unión belüli mozgatására vonatkozó állategészségügyi bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 1251/2008/EK rendelet hatályon kívül helyezéséről (HL L 442., 2020.12.30., 410. o.).

            (5)  A Bizottság (EU) 2021/403 végrehajtási rendelete (2021. március 24.) az (EU) 2016/429 és az (EU) 2017/625 európai parlamenti és tanácsi rendeletnek a szárazföldi állatok és szaporítóanyagaik bizonyos kategóriáit tartalmazó szállítmányok Unióba történő beléptetésére és tagállamok közötti mozgatására vonatkozó állategészségügyi és állategészségügyi/hatósági bizonyítványminták tekintetében történő alkalmazására vonatkozó szabályok megállapításáról és az ilyen bizonyítványok hatósági kiállításáról, valamint a 2010/470/EU határozat hatályon kívül helyezéséről (HL L 113., 2021.3.31., 1. o.).

            (6)  A Bizottság 28/2012/EU rendelete (2012. január 11.) egyes összetett élelmiszer-készítményeknek az Unióba történő behozatalával és az Unión történő átszállításával kapcsolatos bizonyítványokra vonatkozó követelmények megállapításáról, valamint a 2007/275/EK határozat és az 1162/2009/EK rendelet módosításáról (HL L 12., 2012.1.14., 1. o.).

            (7)  A Bizottság (EU) 2019/628 végrehajtási rendelete (2019. április 8.) a bizonyos állatokra és árukra vonatkozó hatósági bizonyítványmintákról, valamint a 2074/2005/EK rendeletnek és az (EU) 2016/759 végrehajtási rendeletnek a bizonyítványminták tekintetében történő módosításáról (HL L 131., 2019.5.17., 101. o.).

            (8)  A Bizottság 599/2004/EK rendelete (2004. március 30.) az állatok és az állati eredetű termékek Közösségen belüli kereskedelmével kapcsolatos harmonizált bizonyítványminta és ellenőrzési jelentés elfogadásáról (HL L 94., 2004.3.31., 44. o.).

            (9)  A Bizottság 1251/2008/EK rendelete (2008. december 12.) a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról (HL L 337., 2008.12.16., 41. o.).

            (10)  A Bizottság 798/2008/EK rendelete (2008. augusztus 8.) azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állategészségügyi bizonyítványok követelményeinek megállapításáról (HL L 226., 2008.8.23., 1. o.).

            (11)  A Bizottság 206/2010/EU rendelete (2010. március 12.) az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állategészségügyi bizonyítványra vonatkozó követelmények megállapításáról (HL L 73., 2010.3.20., 1. o.).

            (12)  A Bizottság 139/2013/EU végrehajtási rendelete (2013. január 7.) egyes madarak Unióba történő behozatalára vonatkozó állategészségügyi feltételek és a karantén alá helyezésükkel kapcsolatos feltételek megállapításáról (HL L 47., 2013.2.20., 1. o.).

            (13)  A Bizottság (EU) 2018/659 végrehajtási rendelete (2018. április 12.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről (HL L 110., 2018.4.30., 1. o.).

            (14)  A Bizottság 2006/168/EK határozata (2006. január 4.) a szarvasmarha-embriók közösségi importjára vonatkozó állategészségügyi követelmények és állategészségügyi bizonyítványok követelményeinek a megállapításáról, valamint a 2005/217/EK határozat hatályon kívül helyezéséről (HL L 57., 2006.2.28., 19. o.).

            (15)  A Bizottság 2010/472/EU határozata (2010. augusztus 26.) a juh- és kecskefélékhez tartozó állatok spermáinak, petesejtjeinek és embrióinak Unióba történő behozataláról (HL L 228., 2010.8.31., 74. o.).

            (16)  A Bizottság 2011/630/EU végrehajtási határozata (2011. szeptember 20.) a házi szarvasmarhák spermájának behozatali feltételeiről (HL L 247., 2011.9.24., 32. o.).

            (17)  A Bizottság 2012/137/EU végrehajtási határozata (2012. március 1.) a házi sertések spermájának behozataláról (HL L 64., 2012.3.3., 29. o.).

            (18)  A Bizottság (EU) 2019/294 végrehajtási határozata (2019. február 18.) a kutyák, macskák és görények Unióba történő behozatalára engedéllyel rendelkező területek és harmadik országok jegyzéke, továbbá az ezen állatok behozatalára vonatkozó állategészségügyi bizonyítványminta meghatározásáról (HL L 48., 2019.2.20., 41. o.).

            (19)  A Tanács 64/432/EGK irányelve (1964. június 26.) a szarvasmarhafélék és a sertések Közösségen belüli kereskedelmét érintő állategészségügyi problémákról (HL 121., 1964.7.29., 1977. o.).

            (20)  A Tanács 88/407/EGK irányelve (1988. június 14.) a szarvasmarhafajba tartozó háziállatok spermájának Közösségen belüli kereskedelmére és behozatalára alkalmazandó állategészségügyi követelmények megállapításáról (HL L 194., 1988.7.22., 10. o.).

            (21)  A Tanács 89/556/EGK irányelve (1989. szeptember 25.) a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állategészségügyi feltételekről (HL L 302., 1989.10.19., 1. o.).

            (22)  A Tanács 90/429/EGK irányelve (1990. június 26.) a sertéssperma Közösségen belüli kereskedelmére és behozatalára alkalmazandó állategészségügyi követelmények megállapításáról (HL L 224., 1990.8.18., 62. o.).

            (23)  A Tanács 91/68/EGK irányelve (1991. január 28.) a juh- és kecskefélék Közösségen belüli kereskedelmére irányadó állategészségügyi feltételekről (HL L 46., 1991.2.19., 19. o.).

            (24)  A Tanács 92/65/EGK irányelve (1992. július 13.) a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról (HL L 268., 1992.9.14., 54. o.).

            (25)  A Tanács 2009/156/EK irányelve (2009. november 30.) a lófélék mozgására és harmadik országból történő behozatalára irányadó állategészségügyi feltételekről (HL L 192., 2010.7.23., 1. o.).

            (26)  A Tanács 2009/158/EK irányelve (2009. november 30.) a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről (HL L 343., 2009.12.22., 74. o.).

            (27)  A Bizottság 2010/470/EU határozata (2010. augusztus 26.) a ló-, juh- és kecskefélékhez tartozó állatok spermáinak, petesejtjeinek és embrióinak, valamint a sertésfélékhez tartozó állatok petesejtjeinek és embrióinak Unión belüli kereskedelmére vonatkozó állategészségügyi bizonyítványminták meghatározásáról (HL L 228., 2010.8.31., 15. o.).


title: A Bizottság (EU) 2021/631 végrehajtási rendelete (2021. április 12.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Budaörsi őszibarack” (OFJ)]

text:
                  2021.4.19.

                  HU

                  Az Európai Unió Hivatalos Lapja

                  L 132/23

         A BIZOTTSÁG (EU) 2021/631 VÉGREHAJTÁSI RENDELETE
         (2021. április 12.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Budaörsi őszibarack” (OFJ)]
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Magyarország kérelmét (2) a „Budaörsi őszibarack” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Budaörsi őszibarack” elnevezést be kell jegyezni,

               ELFOGADTA EZT A RENDELETET:

            1. cikk
            A „Budaörsi őszibarack” (OFJ) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.6. osztályba (Gyümölcs, zöldségfélék és gabonafélék, frissen vagy feldolgozva) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 12-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 447., 2020.12.23., 21. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).